OpenLLM-France/wikimedia huggingface dataset:
# Carl Junction

Carl Junction és una població dels Estats Units a l'estat de Missouri. Segons el cens del 2000 tenia 5.294 habitants.

## Demografia

Segons el cens del 2000, Carl Junction tenia 5.294 habitants, 1.871 habitatges, i 1.534 famílies. La densitat de població era de 418,9 habitants per km².
Dels 1.871 habitatges en un 42,2% hi vivien nens de menys de 18 anys, en un 70% hi vivien parelles casades, en un 9% dones solteres, i en un 18% no eren unitats familiars. En el 15,6% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,12.
Per edats la població es repartia de la següent manera: un 30% tenia menys de 18 anys, un 7,2% entre 18 i 24, un 30,8% entre 25 i 44, un 22,8% de 45 a 60 i un 9,3% 65 anys o més.
L'edat mediana era de 34 anys. Per cada 100 dones de 18 o més anys hi havia 91,6 homes.
La renda mediana per habitatge era de 42.575 $ i la renda mediana per família de 47.723 $. Els homes tenien una renda mediana de 32.583 $ mentre que les dones 23.176 $. La renda per capita de la població era de 18.291 $. Entorn del 3,2% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Carl Junction». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Carl Junction». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Veïnat de Can Boixó

El Veïnat de Can Boixó o Can Buixó és una entitat de població del municipi de Riudellots de la Selva, a la comarca catalana de la Selva. En el cens de 2013 tenia 81 habitants.

## Referències

* ↑ Veïnat de Can Boixó al web Municat de la Generalitat de Catalunya
# Virtaal

Virtaal és una eina de traducció assistida per ordinador en programari lliure que s'ha desenvolupat utilitzant el conjunt d'eines Translate Toolkit, cosa que li permet processar un gran nombre de formats de traducció i localització.

## Principis de disseny

El principi clau darrere del disseny de Virtaal és l'optimització de la interfície per al localitzador. Això inclou garantir que totes les funcionalitats rellevants siguin accessibles amb el teclat i que la informació necessària es mostri sempre de manera òptima.

## Història

El desenvolupament de Virtaal començà el 2007 amb una versió inicial 0.1 feta a un petit nombre de localitzadors de codi obert. La versió 0.2, publicada l'octubre de 2008, en fou la primera versió oficial.

## Referències

* ↑ Morado Vázquez, Lucía; Friedel Wolff. «Bringing industry standards to Open Source localisers : a case study of Virtaal.». Tradumàtica: traducció i tecnologies de la informació i la comunicació. Universitat Autònoma de Barcelona, Núm. 9, 2011, p. 74-83. ISSN: 1578-7559 [Consulta: 17 febrer 2014].
* ↑ Alastair Otter, Virtaal simplifies software translation Arxivat 2016-12-20 a Wayback Machine., Tectonic, 2008-10-22, Consulta: 2009-11-30
* ↑ Pellicer i Sabrià, Oriol. «La internacionalització d'aplicacions en entorns GNU/Linux aplicada a la traducció al català de l'Enlightenment 17». TFC. Universitat Oberta de Catalunya (CCBYSA). [Consulta: 22 desembre 2014].

## Enllaços externs

* Virtaal - Lloc web oficial
# Hípica als Jocs Olímpics d'estiu de 2016

Als Jocs Olímpics d'Estiu de 2016, realitzats a la ciutat de Rio de Janeiro (Brasil), es disputaran 6 proves d'hípica: doma clàssica, concurs complet i salts, tant en categoria individual mixta com per equips.
Les proves es realitzaran entre els dies 6 i 19 d'agost de 2016 al Centro Nacional de Hipismo.

## Resum de medalles

| Prova | Or | Plata | Bronze |
| Doma clàssica individual Detalls | Charlotte Dujardin amb Valegro (GBR) | Isabell Werth amb Weihegold Old (GER) | Kristina Bröring-Sprehe amb Desperados FRH (GER) |
| Doma clàssica per equips Detalls | AlemanyaSönke Rothenberger amb Cosmo Dorothee Schneider amb Showtime FRH Kristina Bröring-Sprehe amb Desperados FRH Isabell Werth amb Weihegold Old | Regne UnitSpencer Wilton amb Super Nova II Fiona Bigwood amb Orthilia Carl Hester amb Nip Tuck Charlotte Dujardin amb Valegro | Estats UnitsAllison Brock am Rosevelt Kasey Perry-Glass amb Dublet Steffen Peters amb Legolas 92 Laura Graves amb Verdades |
| Concurs complet individual Detalls | Michael Jung (GER) amb Sam FBW | Astier Nicolas (FRA) amb Piaf de B'Neville | Phillip Dutton (USA) amb Mighty Nice |
| Concurs complet per equips Detalls | FrançaKarim Laghouag amb Entebbe Thibaut Vallette amb Qing du Briot Mathieu Lemoine amb Bart L Astier Nicolas amb Piaf de B'Neville | AlemanyaJulia Krajewski amb Samourai du Thot Sandra Auffarth amb Opgun Louvo Ingrid Klimke amb Hale-Bob Old Michael Jung amb Sam FBW | AustràliaShane Rose amb CP Qualified Stuart Tinney amb Pluto Mio Sam Griffiths amb Paulank Brockagh Chris Burton amb Santano II |
| Salts d'obstacles individual Detalls | Nick Skelton (GBR) | Peder Fredricson (SWE) | Eric Lamaze (CAN) |
| Salts d'obstacles per equips Detalls | FrançaPhilippe Rozier amb Rahotep de Toscane Kevin Staut amb Rêveur de Hurtebise Roger-Yves Bost amb Sydney une Prince Pénélope Leprevost amb Flora de Mariposa | Estats UnitsKent Farrington amb Voyeur Lucy Davis amb Barron McLain Ward amb Azur Elizabeth Madden amb Cortes'C' | AlemanyaChristian Ahlmann amb Taloubet Z Meredith Michaels-Beerbaum amb Fibonacci Daniel Deusser amb First Class Ludger Beerbaum amb Casello |

## Medaller

| Posició | País | Or | Plata | Bronze | Total |
| 1 | Alemanya | 2 | 2 | 2 | 6 |
| 2 | França | 2 | 1 | 0 | 3 |
| 2 | Regne Unit | 2 | 1 | 0 | 3 |
| 4 | Estats Units | 0 | 1 | 2 | 3 |
| 5 | Suècia | 0 | 1 | 0 | 1 |
| 6 | Austràlia | 0 | 0 | 1 | 1 |
| 6 | Canadà | 0 | 0 | 1 | 1 |
| Total | Total | 6 | 6 | 6 | 18 |
# Hípies

Hípies o Hípias és el nom dels següents personatges:
* Hípies o Hípias (tirà), fill de Pisístrat
* Hípies o Hípias d'Arcàdia, capità d'una companyia de mercenaris arcadis
* Hípies o Hípias d'Elis, sofista grec
* Hípies o Hípias de Tassos, antic gramàtic grec
* Hípies o Hípias de Delos, gramàtic grec
* Hípies o Hípias d'Eritrea, historiador grec,
* Hípies o Hípias, escultor grec
* Hípies o Hípias, escultor grec
* Hípies o Hípias, mecànic i geòmetra grec
# Heiteren

Heiteren (en alsacià Haitre) és un municipi francès, situat a la regió del Gran Est, al departament de l'Alt Rin. L'any 1999 tenia 785 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 508 | 529 | 578 | 574 | 541 | 785 |

## Administració

Llista d'alcaldes :
| Període | Identitat | Partit |
| 2001- | Dominique Schmitt | |
# Encaix

«Encaix» té aquests significats:
* Encaix o acoblament (fusteria), unió i fixació ferma de taulons, posts, o de peces de fusta
* Encaix (randa), teixit ornamental i transparent, tradicionalment fet a mà, que s'adorna amb brodats
* Encaix o comprovació de patrons, operació de comprovar si una dada pot ser descomposta a partir de les operacions especificades en una expressió patró
* Encaix bancari, percentatge del diners d'un banc cal mantenir en reserves líquides
# Encaixada

Una encaixada és un tipus de ritual curt, on dues mans dretes o esquerres són aferrades una amb l'altra, generalment realitzat quan dues persones es troben o acomiaden, o quan s'acaba un acord. El seu propòsit és demostrar bones intencions i possiblement hagi estat originat com un gest per a mostrar que les mans no carreguen armes.
Generalment és considerat inadequat rebutjar una encaixada i en la majoria dels cercles socials s'espera que aquella persona amb el major estatus social sigui qui ho iniciï, particularment d'una reina.
Antigament era considerat un insult el lliurar la mà esquerra en comptes de la dreta, però avui dia, els Scouts, membres de les organitzacions que promouen l'escoltisme, han conreat la tradició d'una salutació amb la mà esquerra basats en una experiència de guerra de Robert Baden-Powell. Tanmateix, en alguns llocs (l'Àfrica, els països àrabs i l'Índia, majorment) és considerat de molt mala educació donar la mà esquerra, ja que és la mà usada per a netejar-se després de defecar.
En molts llocs del món una encaixada de mans amb una estreta mediocre o no existent no és ben acceptat. Tampoc sol ser apreciada una salutació de mans on només un dels participants té la mà suada o bruta, especialment si pateix alguna malaltia, ja que les encaixades són una via comuna de transmissió del virus d'un refredat.
L'encaixada és originària de l'Europa Occidental i va ser utilitzada en la seva forma moderna per primera vegada pels quàquers anglesos en el segle xvii.
L'origen de l'encaixada data de l'edat mitjana, els cavallers per a saludar-se "donaven" la mà contrària al lloc on duia l'espasa, (que solia anar penjada a l'esquerra) a l'oferir aquesta mà el contrincant s'assegurava que aquest no trauria l'espasa de cop i volta per a atacar-li.
Avui dia l'encaixada és utilitzada en tot el món, encara que algunes cultures posseïxen formes alternatives de saludar. Es diu que societats secretes i alguns grups privats incorporen salutacions de mans úniques.
Viccionari
# Holocaust (sacrifici)

Un holocaust (del grec ὁλόκαυστον holókauston, de ὁλον 'completament' i καυστον 'cremat') és, en l'àmbit religiós, el sacrifici d'animals (antigament també persones), on el cos de la víctima és completament consumit pel foc.
En els ritus pagans grecs i romans, als déus de la terra i l'inframon se'ls oferien animals sacrificats en la foscor de la nit i cremats per complet.
Alguns dels sacrificis jueus especificats per la Torà, l'Oláh era completament cremat. Aquestes, 'ofrenes completes', són anomenats en hebreu `Oláh, un terme traduït com holókauston a la Septuaginta. Actualment, algunes traduccions de la Bíblia recullen la paraula com a «holocaust» i altres la tradueixen com a «ofrena ígnia».
A mitjans del segle xix la paraula va començar a ser utilitzada per un gran nombre d'autors per esmentar a grans catàstrofes o massacres. Al segle xx va passar a estar fortament associada amb la Solució Final del Tercer Reich nazi.

## Referències

* ↑ «What Is the Origin of the Term Holocaust?» (en anglès). [Consulta: 12 setembre 2021].
* ↑ «Holocaust | Definition, Concentration Camps, History, & Facts» (en anglès). [Consulta: 12 setembre 2021].
* ↑ «Holocaust». [Consulta: 12 setembre 2021].
* ↑ «Introduction to the Holocaust: What was the Holocaust?» (en anglès). [Consulta: 12 setembre 2021].
* ↑ «Vocabulary to know for the Holocaust Literature Circles» (en anglès americà). [Consulta: 12 setembre 2021].
* ↑ «Holocaust, The: Jewish Theological Responses | Encyclopedia.com». [Consulta: 12 setembre 2021].

## Vegeu també

* Hecatombe
* Holocaust
# Volta a Llombardia 1937

La Volta a Llombardia 1937 fou la 33a edició de la Volta a Llombardia. Aquesta cursa ciclista organitzada per La Gazzetta dello Sport es va disputar el 23 d'octubre de 1937 amb sortida i arribada a Milà després d'un recorregut de 252 km.
La competició fou guanyada per l'italià Aldo Bini (Bianchi) per davant del vencedor de l'any anterior Gino Bartali (Legnano) i d'Aimone Landi.

## Classificació general

| | Ciclista | Equip | Temps |
| 1 | Aldo Bini | Bianchi | 7h 34' 05" |
| 2 | Gino Bartali | Legnano | + 3' 55" |
| 3 | Aimone Landi | Individual | m. t. |
| 4 | Severino Canavesi | Ganna | m. t. |
| 5 | Pietro Rimoldi | Ganna | m. t. |
| 6 | Carlo Romanatti | Bianchi | m. t. |
| 7 | Pierino Favalli | Legnano | + 8' 00" |
| 8 | Adriano Vignoli | Maino | m. t. |
| 9 | Cesare del Cancia | Ganna | m. t. |
| 10 | Luigi Macchi | Il Littorale | m. t. |

## Referències

* ↑ Resultats a Les-Sports.info
* ↑ El Sitio de Ciclismo

## Enllaços externs

* Web oficial de la cursa (italià)
# Eratòstenes (desambiguació)

Eratòstenes és el nom dels següents personatges:
* Eratòstenes de Cirene, astrònom, historiador, geògraf, filòsof, poeta, crític teatral i matemàtic grec
* Eratòstenes d'Atenes, un dels trenta tirans d'Atenes.
* Eratòstenes Escolàstic, poeta grec
# Veľký Cetín

Veľký Cetín és un poble i municipi d'Eslovàquia que es troba a la regió de Nitra, al sud-oest del país. El 2021 tenia 1.626 habitants.

## Història

La primera menció escrita de la vila es remunta al 1239.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História obce» (en eslovac). Obec Veľký Cetín. [Consulta: 7 agost 2022].
# Veľké Zlievce

Veľké Zlievce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1245.
# Veľké Zálužie

Veľké Zálužie és un poble i municipi d'Eslovàquia que es troba a la regió de Nitra, al sud-oest del país. El 2021 tenia 4.350 habitants.

## Història

La primera menció escrita de la vila es remunta al 1261.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «Obec Veľké Zálužie» (en eslovac). e-obce.sk. [Consulta: 7 agost 2022].
# Ibán Pérez Pascual

Ibán Pérez Pascual (Pamplona, 19 d'octubre de 1974) és un futbolista navarrès, que ocupa la posició de defensa.

## Trajectòria

Producte del planter del CA Osasuna, puja al primer equip la temporada 96/97, consolidant-se a l'any següent. Va aportar 25 partits i un gol en la temporada de l'ascens a la màxima categoria, la 99/00. Ja a primera divisió amb els osasunistes, el defensa hi disputa vint partits de la temporada 00/01, que es redueixen a només quatre de la següent, que la finalitzaria a les files del Nàstic de Tarragona. La 02/03 militaria al Reial Oviedo, amb qui baixaria a Segona B.
A partir d'aquest moment, la carrera d'Ibán Pérez prossegueix per equips de divisions inferiors: AD Ceuta, CD Leganés, CF Reus Deportiu, i els navarresos Peña Sport i Mutilvera.

## Enllaços externs

* Fitxa del jugador
# Waldstadion

El Waldstadion, anomenat per patrocini Deutsche Bank Park i antigament Commerzbank-Arena, és un estadi de futbol i futbol americà situat al barri de Frankfurt-Niederrad, a l'oest de Frankfurt, a l'estat federat de Hessen, Alemanya. Els seus clubs titulars són el Eintracht Frankfurt i el Frankfurt Galaxy.
L'estadi fou una de les subseus de la Copa Mundial de Futbol de 2006 celebrada a Alemanya. Per a aquest esdeveniment, l'estadi va dur temporalment el nom d'Estadi de la Copa Mundial de la FIFA de Frankfurt, per raons estipulades en el reglament de la FIFA.

## Història

L'estadi fou inaugurat el 1925 amb el nom de "Waldstadion", va ser seu de grans esdeveniments esportius com el combat entre Muhammad Ali i Karl Mildenberger, de la Copa del Món de Futbol de 1974, l'Eurocopa 1988 i la final de la Copa Confederacions 2005. Des del juliol del 2005 es diu "Commerzbank-Arena" després del finançament que va obtenir del banc alemany Commerzbank AG per a la seva remodelació. El cost de la remodelació va ser de 150 milions €.
Durant el desenvolupament de la Copa del Món de Futbol de 2006 va passar a anomenar-se Estadi de la CM de la FIFA de Frankfurt (en alemany: FIFA WM-Stadion Frankfurt), ja que la FIFA no permet cap mena de publicitat en el nom dels estadis.

## Referències

* ↑ «Langfristiger Mietvertrag unterzeichnet» (en alemany), 30-06-2020.
* ↑ «Namensrecht Commerzbank-Arena wird nicht verlängert» (en alemany), 01-04-2020.
* ↑ «NFL to hold its first game in Germany in 2022» (en anglès), 09-02-2022.
* ↑ Commerzbank Arena in Frankfurt, architect: Max Bögl Arxivat 19 July 2011$^{[Datemismatch]}$ a Wayback Machine.

## Enllaços externs

* Web oficial del Deutsche Bank Park (alemany)(anglès)
# Waldorf (Minnesota)

Waldorf és una població dels Estats Units a l'estat de Minnesota. Segons el cens del 2000 tenia 242 habitants.

## Demografia

Segons el cens del 2000, Waldorf tenia 242 habitants, 103 habitatges, i 70 famílies. La densitat de població era de 245,9 habitants per km².
Dels 103 habitatges en un 23,3% hi vivien nens de menys de 18 anys, en un 57,3% hi vivien parelles casades, en un 5,8% dones solteres, i en un 32% no eren unitats familiars. En el 25,2% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,81.
Per edats la població es repartia de la següent manera: un 21,9% tenia menys de 18 anys, un 12% entre 18 i 24, un 23,1% entre 25 i 44, un 28,5% de 45 a 60 i un 14,5% 65 anys o més.
L'edat mediana era de 41 anys. Per cada 100 dones de 18 o més anys hi havia 101,1 homes.
La renda mediana per habitatge era de 37.500 $ i la renda mediana per família de 41.250 $. Els homes tenien una renda mediana de 29.375 $ mentre que les dones 21.250 $. La renda per capita de la població era de 16.941 $. Entorn del 6,2% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waldorf». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Waldorf». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Esclat (revista)

Esclat va ser una revista literària clandestina de periodicitat bimestral que va publicar a València l'editorial Torre, i de la qual van sortir només tres números. La dirigien Xavier Casp i Miquel Adlert, que ja havien intentat publicar-la des dels primers moments de la postguerra, però va ser sistemàticament prohibida per la censura, fins que aparegué sense autorització el 1948. Fou concebuda a imitació, bé que més modestament, de la barcelonina Ariel, cada número constava de setze pàgines i el seu tiratge era de cent cinquanta exemplars. Feia les funcions de butlletí de la tertúlia, també clandestina, que es reunia al domicili de Casp, i va donar a conéixer la producció d'uns quants escriptors joves majoritàriament valencians i aleshores totalment desconeguts, com Manuel Sanchis Guarner, Joan Fuster, Enric Valor, Josep Giner, Emili Roca, Josep Mascarell i Gosp, Rafael Villar i Santiago Bru i Vidal, entre els més destacables. A més de poemes en català, en publicà de traduïts, acompanyats del text original: un de Rilke (la sisena elegia de Duino), un en anglés, de Sidney Keyes, i un altre en francés, de Marie Noël. Altres col·laboracions consistien en articles sobre temes històrics, d'informació lexicogràfica i gramatical, sobre teatre, sobre etnografia i en general sobre qüestions d'interés per a potenciar la consciència nacional i la recuperació cultural dels valencians.

## Referències

* ↑ Cortés, Santi. «L'aportació valenciana a les revistes literàries clandestines de postguerra: "Esclat"». A: Estudis de Llengua i Literatura Catalanes, XX (Miscel·lània Joan Bastardas, 3). Barcelona: Publicacions de l'Abadia de Montserrat, 1990, p. 189-194. ISBN 9788478261277.
# Esquema afí

En matemàtiques s'anomena esquema afí a tot espai anellat ( Spec ' A , Ã) on A és un anell i Ã és la seva feix de localitzacions homogènies. És una noció introduïda per Alexander Grothendieck en la dècada dels 60. Els esquemes afins fan el paper en geometria algebraica dels oberts coordenats en geometria diferencial i són per tant un anàleg al cas local en ella.

## Feix de localitzacions homogènies

Tot anell A dona un prefeix de l'espectre Spec_ A que en cada obert bàsic "O $_a$" val el localitzat "A $_a$". El feix d'anells associat "Â" sw'anomena feix de localitzacions homogènies de A.

## Notes

* David Eisenbud; Joe Harris. The Geometry of Schemes. Springer-Verlag, 1998. ISBN 0-387-98637-5.
* Robin Hartshorne. algebraic Geometry. Springer-Verlag, 1997. ISBN 0-387-90244-9.
* David Mumford. The Red Book of Varieties and Schemes: Includes the Michigan Lectures (1974) on Curves and Their Jacobians. 2nd ed.. Springer-Verlag, 1999. DOI 10.1007/b62130. ISBN 3-540-63293-X.
* Qing Liu. algebraic Geometry and Arithmetic Curves. Oxford University Press, 2002. ISBN 0-19-850284-2.
# Enric VII d'Anglaterra

Enric Tudor (Enric VII), comte de Richmond, va néixer el 28 de gener de 1457 a Gal·les, fill d'Edmund Tudor i de Margaret Beaufort. Enric era, per part de mare, descendent de reis d'Anglaterra, però una llei decretada per Enric IV impedia l'ascens de cap Beaufort al tron anglès. Durant la convulsa situació de l'Anglaterra de Ricard III, aquesta ascendència era suficient per lluitar pel tron anglès, donada la impopularitat de Ricard.
A causa de la persecució de la Casa de York, la família d'Enric abandonà Gal·les per Bretanya, on foren acollits pel Duc de Bretanya, Francesc II. Allà va créixer i s'educà Enric com un dels candidats de la Casa de Lancaster al tron ocupat per la Casa de York. El 1483 abandonà Bretanya per unir-se a la rebel·lió del seu cosí, el Duc de Buckingham contra Ricard III. La victòria d'aquest forçà el retorn d'Enric, comte de Richmond, a Bretanya. El 1485, amb l'ajut financer del Duc i un cert suport gal·lès, Enric desembarcà de nou a Gal·les. La batalla de Bosworth, suposà la victòria de Richmond i la consegüent mort del Rei Ricard III, el 22 d'agost de 1485. Després d'aquesta batalla Enric fou coronat rei d'Anglaterra amb el nom d'Enric VII i s'acabà, així, la Guerra de les Dues Roses.
Una vegada al tron, Enric s'esforçà a enfortir la seva posició tant econòmicament com dinàsticament. Com que no podia recórrer al Parlament anglès, ja que era un rei nou i impopular, recaptà més impostos als nobles i s'apropià de les terres dels nobles que havien mort durant la Guerra de les Dues Roses, o havien estat al bàndol de Ricard. Essent de la Casa de Lancaster es casà, el 1486, amb Elisabet de York, filla d'Eduard IV i Elisabet Woodville. Aquest matrimoni va suposar la unió de les cases de Lancaster i de York, i es creà el que es coneixerà, a partir d'aleshores, com la dinastia Tudor.
Enric VII morí en el palau de Richmond el 1509 després de la mort del seu fill hereu, Artur de Gal·les, i de la seva esposa Elisabeth de York per complicacions durant el part de la seva filla Catherine. El seu fill Enric VIII el succeí.
# Herrira

Herrira (en basc: Herrira) és una organització basca, fundada el 2012, per a la defensa dels presos polítics bascos i denunciar les males pràctiques penitenciàries del Govern espanyol.
El 30 de setembre de 2013, el jutge de l'Audiència Nacional espanyola Eloy Velasco va decretar la suspensió de l'organització durant dos anys prorrogables, el tancament de les seves seus, comptes corrents i comptes en xarxes socials (38 webs, 32 perfils de twitter i 125 de facebook), així com la detenció de divuit dels seus membres. Segons manifestà el ministre de l'Interior espanyol Jorge Fernández Díaz, Herrira era l'organització «pròxima a ETA amb més capacitat de mobilització i activació social» i considerà que des de la seva creació havia assumit «els objectius, l'estructura, les funcions, mètodes i procediments de finançament, iconografia i entramat comunicatiu que duien a terme Gestores Pro Amnistia - Askatasuna».
El 4 d'octubre de 2013, catorze dels divuit detinguts van ser posats en llibertat amb els càrrecs d'enaltiment del terrorisme, integració i finançament de banda armada. Els quatre restants van ser ingressats a la presó de Soto del Real, sota fiança de vint mil euros, amb els mateixos càrrecs.

## Referències

* ↑ «Xerrada d'Herrira, nou moviment a favor de les preses polítiques basques, a Falset». PrioratViu.cat, 19-03-2013. [Consulta: 7 octubre 2013].
* 1 2 «Llibertat per a catorze detinguts del moviment basc Herrira». Vilaweb.cat, 04-10-2013. [Consulta: 7 octubre 2013].
* ↑ «Ofensiva policíaca i judicial contra el moviment basc Herrira». Vilaweb.cat, 30-09-2013. [Consulta: 7 octubre 2013].

## Enllaços externs

* Herrira - Lloc web oficial